钦定古今图书集成/明伦汇编/皇极典/第204卷 > 《为永乐皇帝劝进表》阙名
## 钦定古今图书集成/明伦汇编/皇极典/第204卷 > 《为永乐皇帝劝进表》阙名

臣闻“锄奸去恶，式扬神圣之谟；附翼攀鳞，幸际风云
之会。功光前烈，德振中兴。恭惟殿下，文武英明，宽裕
仁孝，为太祖之嫡嗣，实国家之长君。天生不世之资，
民仰太平之主。曩因奸恶，逞毒鞠凶，祸既覃于宗藩，
机欲倾于社稷。集天下之兵，以相围逼，使国中之众，
不能逃生。乃赫怒而奋一隅之师，遂呼吸而定九州”
之众。战必胜，攻必取，寔由大命之有归？近者悦，远者
来，爰见人心之有在。今内难已平之日，正万方忻戴
之时，宜登宸极之尊，以慰臣民之望。臣等忝随行陈，
仰仗威灵，素无远大之谋，窃效分毫之力。虽不敢冀
《云台》之图像，实欲慕竹帛之垂名。